Case ID: 1229544
Sentence 1: İşin halları: Birinci instansiya məhkəməsinin hökmünə əsasən Məhkum ona görə təqsirli bilinib məhkum edilmişdir ki, o, 19 oktyabr 2018-ci il tarixdə təxminən saat 20:35 radələrində etibarnamə əsasında idarə etdiyi texniki cəhətdən saz vəziyyətdə olan “************ ” markalı, **--*** dövlət qeydiyyat nişanlı sərnişin avtobusu ilə Bakı şəhəri, Qaradağ rayonu, Lökbatan qəsəbəsi ərazisində LökbatanXocasən yolunun 5-ci km-də “Yol hərəkəti haqqında” Azərbaycan Respublikası Qanununun 50-ci maddəsinin 2-ci hissəsinin 1-ci bəndinin tələblərini pozaraq Xocasən qəsəbəsindən Lökbatan qəsəbəsi istiqamətində yaşayış məntəqəsində icazə verilən 60 km/saat sürətindən yüksək sürətlə, yəni 71,6 km/saat sürətlə hərəkətdə olarkən həmin Qanununun 36-cı maddəsinin 1-ci hissəsinin 3cü bəndinin və 37-ci maddəsinin 1-ci hissəsinin 8-ci bəndinin tələblərini pozaraq yol hərəkəti üçün təhlükəsiz şərait yaratmalı, öz hərəkətləri və ya hərəkətsizliyi ilə digər hərəkət iştirakçılarına, onların nəqliyyat vasitələrinə və başqa əmlaka zərər vurmamalı, hərəkət təhlükəsizliyi üçün qorxu törədən xəstə və əzgin, yorğun vəziyyətdə nəqliyyat vasitəsini idarə etməməli, diqqətini daim dəyişən yol şəraitindən və avtomobilin idarə olunmasından ayırmamalı, hər hansı səbəbdən (yuxusuz, yorğun, xəstə, əzgin və s.) avtomobilin idarə olunmasını çətinləşdirdiyi vəziyyətdə avtomobili idarə etməməli və dayandırmalı olduğu halda bu qaydalara əməl etməmiş, mövcud şəraitdə idarə etdiyi “*********** ” markalı, **--*** dövlət qeydiyyat nişanlı sərnişin avtobusunun ön tərəfi ilə onun hərəkətdə olduğu istiqamətdə yolun sağ kənarındakı ehtiyyat hissə ilə hərəkət edən piyada Zərərçəkmiş şəxs vurmuş, nəticədə ehtiyatsızlıqdan Zərərçəkmiş şəxs ölümünə səbəb olan dərəcələrinə görə ümumilikdə həyat üçün təhlükəli olan sağlamlığa ağır zərər vurmaya aid baş beyin toxumasının evakuasiyası, kəllə sümüklərinin çoxsaylı qəlpəli sınıqları xəsarətlərinin yetirilməsi, həmçinin “İ-Qafqaz” firmasına məxsus olan “********** ” markalı, **--*** dövlət qeydiyyat nişanlı sərnişin avtobusuna ümumilikdə 980 manat məbləğində ziyan vurulması ilə nəticələnən yolnəqliyyat hadisəsini törətməklə “Yol hərəkəti haqqında” Azərbaycan Respublikası Qanununun 37-ci maddəsinin 4-cü hissəsinin tələblərini pozub piyadanı vurduqdan sonra hadisə barəsində müvafiq orqanlara xəbər vermədən və xəsarət almış şəxsə yardım göstərmədən hadisə yerindən qaçmışdır.